Adam se trefferliedjie, “Sal oorlog vir jou maak”, het die Ghoema-toekenning as Liedjie van die Jaar gewen. Dit was ŉ groot treffer, maar of dit die waardige wenner van hierdie toekenning was, weet ŉ mens nie.
DJ Ossewa is een van daardie groepe waaroor óf mal is óf niks van hou nie. “Briljantjie” is ŉ lekker partytjieliedjie, maar eintlik het dit niks om die lyf nie. Nicholis Louw se jongste album, Só rock ons die wêreld reg, is sy beste in baie jare en die titelsnit, wat hier ingesluit is, behoort ŉ treffer te word.
Die getroude sangpaar Anders het die temaliedjie vir die rolprent Knysna opgeneem en totdat hul nuwe CD vrygestel word, is hierdie versameling die enigste album waarop dit beskikbaar is.